Oficialusis leidinys L 049 , 27/02/1993 p. 0070 - 0074

specialusis leidimas suomių kalba: skyrius 3 tomas 48 p. 0142

specialusis leidimas švedų kalba: skyrius 3 tomas 48 p. 0142



Komisijos reglamentas (EEB) Nr. 461/93 1993 m. vasario 26 d. nustatantis išsamias taisykles, skirtas Bendrijos avienos skerdenų klasifikavimo skalei EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1989 m. rugsėjo 25 d. Tarybos reglamentą (EEB) Nr. 3013/89 dėl bendro avienos ir ožkienos rinkos organizavimo [1] su paskutiniais pakeitimais, padarytais Reglamentu (EEB) Nr. 363/93 [2], ypač į jo 4 straipsnio 5 dalį, atsižvelgdama į 1992 m. liepos 23 d. Tarybos reglamentą (EEB) Nr. 2137/92 dėl Bendrijos avių skerdenų klasifikavimo skalės, nustatantį Bendrijos standartinę šviežių arba atšaldytų avių skerdenų kokybę ir išplečiantį Reglamentą (EEB) Nr. 338/91 [3], ypač į jo 2 straipsnį, 4 straipsnio 3 dalį, 5, 6 straipsnius ir 7 straipsnio 2 dalį, kadangi Reglamente (EEB) Nr. 2137/92 yra numatytas visoje Bendrijoje taikomas skerdenų klasifikavimo standartas, kad avienos sektoriaus rinka būtų skaidresnė; kadangi reikalingos išsamios taisyklės, reglamentuojančios rinkos kainų nustatymą remiantis minėtu klasifikavimo standartu; kadangi turėtų būti nuostatos, nustatančios rinkos kainas atitinkamame komercinio proceso taške; kadangi šis taškas turėtų būti įvežimo į skerdyklą momentas; kadangi, siekiant užtikrinti vienodą avių skerdenų klasifikavimą Bendrijoje, būtina tiksliau apibrėžti raumeningumo klases, riebumo klases ir spalvą; kadangi, remiantis klasifikavimu, atliktu skerdyklose tuoj pat po skerdimo, turėtų būti nustatyta pranešimo apie kainas tvarka; kadangi dėl to skerdenas būtina tiksliai paženklinti; kadangi klasifikuoti turėtų pakankamai kvalifikuoti darbuotojai; kadangi klasifikavimo patikimumą būtina veiksmingai patikrinti ir įsitikinti, jog visoje Bendrijoje klasifikuojama vienodai; kadangi Reglamente (EEB) Nr. 2137/92 yra numatyta, jog Bendrijos inspektavimo grupė turi atlikti patikrinimus vietoje, kad įsitikintų, jog Bendrijos klasifikavimo skalė yra vienodai taikoma visoje Bendrijoje; kadangi būtina nustatyti išsamias taisykles, reglamentuojančias minėtos grupės sudėtį ir patikrinimų vietoje vykdymą; kadangi šiame reglamente numatytos priemonės atitinka Avių ir ožkų vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Rinkos kaina, nustatoma remiantis Reglamento (EEB) Nr. 2137/92 7 straipsnio 1 dalyje nurodyta Bendrijos avių skerdenų klasifikavimo skale, yra kaina, mokama tiekėjui už Bendrijoje užaugintus ėriukus, atmetus pridėtinės vertės mokestį, kai minėti gyvuliai pristatomi į skerdyklą. Tai yra kaina už 100 kg skerdenų, pateiktų laikantis Reglamento 2 straipsnyje nurodytos standartinės pateikimo formos, pasvertų ir suklasifikuotų, kai jos dar kabo skerdykloje. 2. Svoris, į kurį būtina atsižvelgti nustatant kainą, yra dar šiltos skerdenos svoris, pakoreguotas palyginus jį su atšaldant prarandamu svoriu. Valstybės narės Komisijai praneša apie taikomus korekcijos koeficientus. 3. Tuo atveju, kai pasvėrus ir suklasifikavus dar kabančias skerdenas jų pateikimo forma skiriasi nuo standartinio pateikimo, valstybės narės suderina skerdenų svorį taikydamos Reglamento (EEB) Nr. 2137/92 2 straipsnyje numatytus korekcijos koeficientus. Apie taikomus korekcijos koeficientus valstybės narės praneša Komisijai. Tačiau to reglamento III priede nurodytų A ir B kategorijų skerdenų kainos gali būti pranešamos kaip kainos už 100 kg įprasta forma pateikiamų skerdenų. Šiuo atveju valstybės narės praneša Komisijai apie šio ir standartinio pateikimo skirtumus. 2 straipsnis 1. Valstybės narės, per metus pagaminančios daugiau kaip 200 tonų avienos, iki 1993 m. kovo 15 d. perduoda Komisijai konfidencialų skerdyklų ir (arba) kitų įmonių, dalyvaujančių nustatant kainas pagal Bendrijos klasifikavimo skalę (toliau – dalyvaujančios įmonės), sąrašą ir nurodo apytikslę šių dalyvaujančių įmonių metinę apyvartą. 2. Šio straipsnio 1 dalyje minėtos valstybės narės ne vėliau kaip kiekvieną savaitės ketvirtadienį, o pirmą kartą – ne vėliau kaip 1993 m. balandžio 8 d., informuoja Komisiją apie vidutinę kiekvienos Bendrijos klasifikavimo skalėje nurodytos kokybės ėriukų kainą nacionaline valiuta, visų dalyvaujančių įmonių užregistruotą savaitę prieš pateikiant šią informaciją, ir nurodo kiekvienos kokybės dydį. Tačiau apie kainas pranešti nereikia, kai tam tikros kokybės skerdenos sudaro tik 1 % viso kiekio. Be to, valstybės narės informuoja Komisiją apie visų kategorijų ėriukų, ataskaitai klasifikuojamų pagal svorį, vidutinę kainą. Tačiau valstybės narės yra įpareigojamos suskirstyti pranešamas kainas pagal priede numatytas raumeningumo ir riebumo klases atsižvelgiant į svorį. Terminas "kokybė" reiškia raumeningumo klasės ir riebumo klasės derinį. 3 straipsnis Reglamento (EEB) Nr. 2137/92 6 straipsnyje minimos papildomos nuostatos dėl raumeningumo ir riebumo klasių yra tokios, kaip pateiktos šio reglamento priede. Reglamento (EEB) Nr. 2137/92 III priede minima mėsos spalva nustatoma pagal spalvą ties "rectus abdominis", atsižvelgiant į standartinę spalvų lentelę. 4 straipsnis 1. Klasifikuojama ne vėliau kaip praėjus valandai po skerdimo. 2. Reglamento (EEB) Nr. 2137/92 4 straipsnio 2 dalyje minimos skerdenos arba skerdenų pusės, klasifikuojamos dalyvaujančiose įmonėse remiantis Bendrijos avienos skerdenų kalsifikacijos skale, ženklinamos kategorijos, raumeningumo ir riebumo klasių žymenimis. Ženklinama kompetentingų nacionalinių institucijų patvirtintu būdu naudojant spaudą ir nenuplaunamą bei netoksišką rašalą. Kategorijos nurodomos taip: - Ė: ne daugiau kaip 12 mėnesių avių (ėriukų) skerdenos, - A: kitų avių skerdenos. 3. Valstybės narės gali leisti ženklinti kitu būdu, t. y. nepakeičiama ir stipriai pritvirtinama etikete. 5 straipsnis 1. Valstybės narės užtikrina, kad skerdenas klasifikuotų pakankamai kvalifikuoti specialistai. Valstybės narės nustato šiuos asmenis susitarimo tvarka arba paskirdamos už tai atsakingą asmenį. 2. 2 straipsnyje minėtose dalyvaujančiose įmonėse atliekamą klasifikavimą vietoje tikrina valstybės narės paskirtas organas, nepriklausomas nuo dalyvaujančios įmonės, iš anksto apie tai neįspėjęs. Tikrinama visose dalyvaujančiose įmonėse ne rečiau kaip kartą per tris mėnesius ir ne mažiau kaip 50 atsitiktinai paimtų skerdenų. Tačiau jeigu už patikrinimus atsakinga organas yra atsakingas ir už klasifikavimą arba jeigu už šiuos veiksmus nėra atsakingas valdžios organas, pirmoje pastraipoje numatyti patikrinimai turi būti atliekami valdžios organui vietoje prižiūrint, bent kartą per metus ir tomis pačiomis sąlygomis. Valdžios organas nuolat yra informuojamas apie organo, atsakingo už patikrinimus, darbo rezultatus. 6 straipsnis Reglamento (EEB) Nr. 2137/92 5 straipsnyje numatyta Bendrijos inspektavimo grupė (toliau – grupė) yra atsakinga už patikrinimus vietoje, apimančius: a) priemonių, susijusių su Bendrijos avių skerdenų klasifikavimo skale, taikymą; b) rinkos kainų nustatymą remiantis klasifikavimo skale. 7 straipsnis Grupei pirmininkauja vienas iš Komisijos ekspertų. Valstybės narės paskiria ekspertus, atsižvelgdamos į jų nepriklausomumą ir sugebėjimą klasifikuoti skerdenas bei nustatyti rinkos kainas. Ekspertai jokiomis aplinkybėmis neturi asmeniniams tikslams panaudoti arba atskleisti informacijos, kurią jie gavo dirbdami grupėje. 8 straipsnis 1. Patikrinimus vietoje atlieka grupės atstovų delegacija, kurią sudaro ne daugiau kaip devyni nariai. Grupė sudaroma laikantis tokių taisyklių: - ne mažiau kaip du Komisijos ekspertai, iš kurių vienas paskiriamas delegacijos pirmininku, - vienas valstybės narės, kurioje vyksta patikrinimas, ekspertas, - vienas ekspertas iš valstybės narės, kurios teritorijoje vyko ankstesnis patikrinimas, - vienas ekspertas iš valstybės narės, kurios teritorijoje bus atliekamas kitas patikrinimas, - daugiausia trys kitų valstybių narių ekspertai. 2. Pirmosios inspektorių delegacijos sudėtį nustato Komisija. 9 straipsnis 1. Patikrinimai vietoje kiekvienoje valstybėje narėje atliekami ne rečiau kaip kas trejus metus, be to, gali būti rengiami papildomi patikrinimai. Tokiu atveju delegacijos narių gali būti mažiau. Tikrinimo programą parengia Komisija, pasikonsultavusi su valstybėmis narėmis. Atliekant patikrinimus gali dalyvauti lankomos valstybės narės atstovai. 2. Kiekviena valstybė narė organizuoja apsilankymus savo teritorijoje, laikydamasi Komisijos nustatytų reikalavimų. Tam tikslui, iki apsilankymo likus 30 dienų, valstybė narė išsiunčia išsamią siūlomų apsilankymų tikrinimo tikslais programą Komisijai, kuri gali reikalauti programą keisti. 3. Prieš kiekvieną apsilankymą Komisija kuo anksčiau informuoja valstybes nares apie programą ir jos eigą. 4. Po kiekvieno apsilankymo delegacijos nariai ir aplankytosios valstybės narės atstovai susirenka aptarti rezultatų. Tada delegacijos nariai daro išvadas dėl 6 straipsnyje nurodytų klausimų. 5. Delegacijos pirmininkas parengia ataskaitą, kurioje pateikia išsamią informaciją apie apsilankymą ir šio straipsnio 4 dalyje minėtą išvadą. Ataskaita kuo greičiau ir jokiu būdu ne vėliau kaip per 30 dienų nuo apsilankymo pabaigos, siunčiama Komisijai ir visoms valstybėms narėms. 10 straipsnis Grupės narių kelionės ir pragyvenimo išlaidas padengia Komisija, laikydamasi su Komisija nesusijusių, bet jos pakviestų laikinai dirbti ekspertais, asmenų kelionės ir pragyvenimo išlaidų atlyginimo taisyklių. 11 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. vasario 26 d. Komisijos vardu René Steichen Komisijos narys [1] OL L 289, 1989 10 7, p. 1. [2] OL L 42, 1993 2 19, p. 1. [3] OL L 214, 1992 7 30, p. 1. -------------------------------------------------- PRIEDAS 1. Raumeningumas Skerdenos, ypač jos pagrindinių dalių (pasturgalinės dalies, nugaros, menties), profilių išsivystymas. Raumeningumo klasė | Papildomos nuostatos | S Aukščiausia | Užpakalinis ketvirtis: labai gerai išsivystę raumenys. Profiliai ypatingai išgaubti | Nugara: ypatingai išgaubta, ypatingai plati, ypatingai pilna | Mentė: ypatingai išgaubta ir ypatingai plati | E Puiki | Užpakalinis ketvirtis: labai storas. Profiliai labai išgaubti | Nugara: labai išgaubta, labai plati ir labai stora mentės link | Mentė: labai išgaubta ir labai stora | U Labai gera | Užpakalinis ketvirtis: storas. Profiliai išgaubti | Nugara: plati ir stora prie mentės | Mentė: stora ir išgaubta | R Gera | Užpakalinis ketvirtis: profiliai daugiausia tiesūs | Nugara: stora, bet siaurėjanti ir ne tokia plati prie mentės | Mentė: gerai išsivystę raumenys, bet nelabai stori | O Patenkinama | Užpakalinis ketvirtis: profiliai linkę šiek tiek įdubti | Nugara: trūksta pločio ir storumo | Mentė: linkusi siaurėti. Trūksta storumo | P Žema | Užpakalinis ketvirtis: profiliai nuo įgaubtų iki labai įgaubtų | Nugara: siaura ir įgaubta, su atsikišusiomis slankstelių keterinėmis ataugomis | Mentė: siaura, plokščia, matomi kaulai | 2. Riebumas Riebalų kiekis skerdenos išorinėje (paviršiuje) ir vidinėje pusėse (krūtinės ląstos ertmėje) Riebumo klasė | Papildomos nuostatos | | | | 1. Labai žema | Išorinis | Riebalų sluoksnis vos pastebimas arba visai nepastebimas | Vidinis | Pilvo | Ant inkstų riebalų nedaug arba visai nepastebima | Krūtinės | Tarp šonkaulių riebalų nedaug arba visai nepastebima | 2. Žema | Išorinis | Nedidelis riebalų sluoksnis dengia skerdenos dalį, bet gali būti mažiau pastebimas ant galūnių | Vidinis | Pilvo | Nedaug arba nedidelis sluoksnis riebalų gaubia inkstų dalį | Krūtinės | Tarp šonkaulių aiškiai matyti raumenys | 3. Vidutinė | Išorinis | Nedidelis riebalų sluoksnis dengia visą skerdeną arba didžiąją jos dalį. Šiek tiek storesnio sluoksnio zonos ties uodegos pagrindu | Vidinis | Pilvo | Nedidelis riebalų sluoksnis gaubia visus inkstus arba jų dalį | Krūtinės | Tarpšonkauliniai raumenys vis dar pastebimi | 4. Aukšta | Išorinis | Storas riebalų sluoksnis dengia didžiąją visos skerdenos dalį, bet gali būti plonesnis ties galūnėmis ir storesnis ties mentėmis | Vidinis | Pilvo | Inkstus gaubia riebalų sluoksnis | Krūtinės | Tarpšonkauliniai raumenys gali būti su riebalais. Riebalų gali būti ir ant šonkaulių | 5. Labai aukšta | Išorinis | Labai storas riebalų sluoksni Vietomis matomi riebalø fragmentai | Vidinis | Pilvo | Inkstus gaubia storas riebalų sluoksnis | Krūtinės | Tarpšonkauliniai raumenys padengti riebalais. Ant šonkaulių taip pat pastebimi riebalai | --------------------------------------------------